Mai puține restricții pe Otopeni: Peste 50% din restaurante s-au deschis și nu mai aștepți în cort.
Corturile în care îţi aşteptai zborurile au fost demolate de dimineaţă. De astăzi poţi să mergi direct în terminalul Plecări. Mai bine de 50% din restaurante sunt deschise începând de astăzi.
De azi nu mai trebuie să aştepţi în corturi până îţi vine avionul: la aeroport s-au ridicat o serie de restricţii.La fel ca Andreea, care abia aşteaptă să prindă avionul spre Roma, poţi să intri direct în terminalul Plecări, să îţi aştepţi zborul şi chiar să mănânci ceva.Corturile au fost demolate şi mai bine de jumătate din restaurante au fost deschise."Începând de la ora 0:00, deja s-au deschis fluxurile normale de circulaţie pentru maşini în faţa terminalului de plecări", a declarat Valentin Iordache, purtător de cuvânt CNAB.Cum au reacționat călătorii"Mi se pare mult mai ok acum. Adică mi se păreau prea multe restricţii", spune Andreea."Atât timp cât se poartă mască şi se creează nişte măsuri de siguranţă din partea pasagerilor cred că e ok", mărturisește Alexandra."Cred că contează foarte mult cum se poartă oamenii de acum încolo pentru că problema e umană, în primul şi primul rând. Mai puţin decât măsurile pe care le avem", spune Iulian.